Годишен отчет

За 2023г.

От

НЧ „Родолюбие-2018“ – Плевен

Ул.“Любен Каравелов“ 3А

Телефон: 0893448221

Поради характерното местоположение и възрожденският дух който носи читалището, наш дълг е да съхраним онова което ни прави уникални в целия свят – самобитната ни културна идентичност и да я предадем на идните поколения. Да затвърдим позицията на читалищата като естествена институция на местно ниво и огнище на културно - образователна и просветна дейност.

Стараем се да поднасяме познанията на нашите малки гости по интерактивен и игрови метод, а не чрез дидактичен подход. Сигурни сме, че патриотичното възпитание е необходимо да бъде поднесено по модерен и атрактивен начин, съответстващ на новите тенденции в образованието. През 2023 г. ние работихме за развитие и обогатяване на културния живот в град Плевен, за опазване на традициите и обичаите на българина. За да постигнем тези цели ние развивахме следните основни дейности, залегнали в нашият устав.

Библиотечно – информационно обслужване.

От името на настоятелството и на служителите при читалището искам да изкажа голямата си благодарност и признателност към всички членове на общото събрание, повярвали в нас, гласували за отпускане на 0.25 при разпределението за субсидирана щатна бройка от министерството на културата (за пръв път от съществуването ни). Необходимият полъх въздух, който ни вдъхна увереност, чувство за принадлежност към общност, както и необходимата подкрепа за нашите целенасочени , непрекъснати и систематични усилия за трайно развитие и формиране на нашата читалищна дейност, което е показателно за постигнати резултати . От сърце им желаем много здраве и нови творчески успехи.

Благодарение на това Ноември месец транспортирахме, сортирахме и подредихме новосъздадената библиотека към читалището, след което се обърнахме към Регионална библиотека „Христо Смирненски“ за начина по вписването ни в регистъра на обществените библиотеки. След визитата на място, ние получихме методически указания за стъпките които трябва да извървим до реализация. Именно правилно разпределение на книгите, отделяне на български от чужди автори, разделяне по тематика на произведението (например детски , технически учебници, речници, световна литература, книги на чужд език и т.н.), закупуване на инвентарна книга, книга за движение, дневник на библиотеката, абонаментни карти, стикери за номеризация (сигнатура), както и да направим печат на библиотеката.

До момента сме осигурили документалните книжа и печатът. В процес сме на обработка на книгите и лепенето на сигнатура за всеки том поотделно, което ще ни забави, но няма да ни разколебае или попречи да постигнем целта си. Ще Ви уведомим незабавно при по нататъшен развой. В стремежът ни да отговорим на духовните нужди и търсения на нашите бъдещи читатели, читалището ще им предостави гостоприемна среда, за да се видят с други читатели, да си разменят прочетена книга или споделят свои тревоги и радости. Разполагаме с мултимедия и безплатен достъп до интернет. Предоставям Ви снимки на читалищната библиотека.

С много желание, упоритост и ентусиазъм успяваме да организираме и провеждаме тържества и чествания, да спазваме традиции и обичаи. Като организатор на тези празници, читалището подържа и сформира клубове и кръжоци, които не само съхраняват традициите на фолклора, но събуждат любов към българското.

Функционират: Три клуба и един кръжок

1. Клуб Приложни изкуства – В него участниците се обучават в ръкоделие, опознават традиции и обичаи, изработват мартенички, поздравителни картички и пана, боядисват яйца и др.

2. Клуб Опознай родния край – участниците се запознават със забележителностите в Плевен и околностите му, както и малко известни факти за тях.

3. Клуб Билкар – Изучаване на билките и използването им в традиционната и регионална кулинария.

4. Кръжок Родолюбие – С презентации участниците се запознават с живота и дейността на Велики българи и със събития от историята на България.

Като традиция всяка година за 2 Юни (ден на Ботев и на загиналите за свободата и независимостта на България), провеждаме „Хайдушка академия“ урок (за деца във вид на учебна игра), за това как се е избирал воевода на чета. А именно най-силният, най-бързият, най-съобразителният, най-точният и прочие.

Читалището разполага с действаща музейна колекция – България през вековете – Воински униформи и приспособления към тях, като се започне от създаването на България, мине се през 1-во и 2-ро Българско Царство и се стигне до съвремието.

Благодарност дължим и на нашите дарители, които помогнаха и продължават да помагат за осъществяване целите на читалището. Тези благородни действия са показател за ангажираност и съпричастност към съдбата на читалищата, които винаги са били средище на просвета. Здраве за тях и техните семейства.

С много голямо внимание се отнасяме към всички, които ни посещават, независимо дали за книги, за справки или само за да споделят това, което ги вълнува и да дадат обществен израз на своето мнение. Радваме се, че сме полезни, че ни търсят.

Благодарим Ви!

С уважение Явор Стоянов

председател НЧ “Родолюбие-2018“